සපුගස්කන්ද තෙල්පිරිපහදු සංකීර්ණය පෙරේදා (03) නිරීක්ෂණ චාරිකාවකට එක් වෙමින් ඇමැතිවරයා එසේ කියා සිටියේය.පිරිපහදුවේ අවශ්‍ය දෛනික නඩත්තු කටයුතු කාර්යක්ෂමව හා කඩිනමින් සිදුකිරීමටත් සේවක සුබසාධන කටයුතු නිසි ලෙස ක්‍රියාත්මක කිරීමටත් කටයුතු කරන ලෙස හෙතෙම කළමනාකාරීත්වයට උපදෙස් ලබාදුන්නේය.පිරිපහදුවට අවශ්‍ය ශක්ති ජනක යන්ත්‍ර ලබාගැනීමටත්, අත්‍යවශ්‍ය අවස්ථාවක ප්‍රයෝජනයට ගැනීම සඳහා ජාතික විදුලි පද්ධතියෙන් විදුලිය ලබාගැනීමේ ක්‍රමවේදයක් පිළිබඳව සොයා බලන ලෙසත් මෙහිදි ඇමැතිවරයා උපදෙස් ලබාදුන්නේය.එසේම වැඩබිම වඩාත් කාර්යක්ෂම හා ආකර්ෂණීය ස්ථානයක් බවට පත්කර ගැනීමට කටයුතු කරන ලෙස ද අනුර ප්‍රියදර්ශන යාපා මහතා ඉල්ලා සිටියේය.එසේම පිරිපහදු සංකීර්ණය නවීකරණය කරමින් නවීන පිරිපහදු මධ්‍යස්ථානයක් බවට පත්කිරීමට කටයුතු කිරීම රජයේ ප‍්‍රමුඛ කාර්යක් ලෙස සලකන බව පැවැසු ඒ මහතා 2014 අයවැය තුළින් පිරිපහදු සංකීර්ණය නවීකරණය කිරීම සම්බන්ධව අවධානය යොමු කර තිබෙන බවත් මේ වසර අවසන් වීමට පෙර මෙරට ඉන්ධන පිරිපහදුවේ නව යුගයක් සනිටුහන් කිරීමට හැකි වනු ඇති බව යාපා මහතා පැවැසීය..